CENTEL ปิดเทรดวันนี้พุ่งเกือบ 7% ธุรกิจโรงแรมคึกคัก โบรกฯ เชียร์ซื้อ
CENTEL ปิดตลาดวันนี้ราคาอยู่ที่ 46 บาท บวก 3 บาท หรือ 6.98% สูงสุดที่ 46 บาท ต่ำสุดที่ 43.50 บาท มูลค่าซื้อขายที่ 336.09 ล้านบาท ด้าน บล.เคจีไอ (ประเทศไทย) แนะ "ซื้อ" CENTEL เป้า 54 บ.
18 พ.ย. 2558

ผู้สื่อข่าวรายงานว่า ราคาหุ้นบริษัท โรงแรมเซ็นทรัลพลาซา จำกัด (มหาชน) หรือ CENTEL ปิดตลาดวันนี้ราคาอยู่ที่ 46บาท บวก 3 บาท หรือ 6.98% สูงสุดที่ 46บาท ต่ำสุดที่ 43.50 บาท มูลค่าซื้อขายที่ 336.09ล้านบาท ขณะที่ดัชนีตลาดหุ้นไทยโดยรวมลบ 0.96%
บล.เคจีไอ (ประเทศไทย) ระบุในบทวิเคราะห์ แนะ “ซื้อ” หุ้น CENTEL ขยับไปใช้ราคาเป้าหมาย 12 เดือนข้างหน้าที่ 54 บาท คาดว่าธุรกิจโรงแรมของบริษัทจะเติบโตอย่างแข็งแกร่ง  ขณะที่ margin ของธุรกิจร้านอาหารก็อยู่ในช่วงของการฟื้นตัวขึ้น เนื่องจากไม่มีการเปิดโรงแรมใหม่ ดังนั้นจึงคาดว่า room rate จะเพิ่มขึ้น ซึ่งจะช่วยหนุนการเติบโตของ RevPar ในปีหน้าให้อยู่ที่ 8% (จาก 9% ในปี 58) และ margin ของธุรกิจร้านอาหารก็คาดว่าจะเพิ่มขึ้น 50bps เป็น 13.5% ดังนั้น จึงคาดว่ากำไรสุทธิปีหน้าจะโต 20% (จาก 60%  ในปี 58)